Watu wakiangalia shughuli za uokozi zikiendelea

Ajali hiyo ambayo ni mwendelezo wa majanga ya majini nchini DRC imetokea usiku wa Jumamosi kwenye ziwa Mai-Ndombe, na bado watu 200 kati ya wale walioabiri boti hiyo hawajapatikana mpaka sasa. 

Meya wa Inongo Simon Wemba ameiambia BBC kuwa watoto 11 ni miongoni wa waliofariki. 

Boti hiyo pia inaaminika kuwa ilipakiza takribani watu 400 na wengi wao walikuwa walimu wakielekea kupokea mishahara yao.

Walimu 27 tayari wamethibitika kupoteza maisha kwenye ajali hiyo. 

Tayari mamlaka zimepiga marufuku boti zenye umri wa zaidi ya miaka mitano kubeba abiria kwenye ziwa hilo.  

Janga la majini DRC

Ajali hiyo imetokea ikiwa ni mwezi mmoja tu toka watu 167 walipofariki kwenye ajali mbili za majini kwenye nchi hiyo. Ajali hizo zilimlazimu rais wa DRC Felix Tshisekedi kuamrisha kuwa abiria wote wa vyombo vya majini nchini humo wavalishwe maboya muda wote wa safari. 

DRC ambayo ndiyo nchi kubwa zaidi barani Afrika, inategemea mito na maziwa kama njia za usafiri wa watu na mizigo na kuunganisha maeneo kadhaa ya nchi hiyo ambayo ni vigumu kufikika kupitia barabara. 

Japo kuna boti chache za kifahari, boti nyingi nchini DRC zina changamoto za kiufundi na hujaza watu na shehena ya mizigo

Hata hivyo, usafiri huo umekuwa wa hatari kwa usalama, na licha ya serikali kuchukua hatua mbadala kutafuta ufumbuzi katika suala hilo bado hali si swari.  

Ajali nyingi husababishwa na matatizo ya kiufundi ya vyombo vya majini pamoja kujaza watu na kupita kipimo.

Idadi ya vifo huwa kubwa sababu abiria hawavai maboya ya uokozi, lakini pia raia wengi wa nchi hiyo hawajui kuogelea. 

Watu 27 walipoteza maisha baada ya bot yao kuzama Septemba mwaka jana, 26 mwezi Julai, 50 mwezi Mei na 40 mwezi Aprili wakiwa njiani kukimbia mapigano mashariki mwa nchi hiyo. 

Usafiri wa majini ni wa muhimu zaidi nchini DRC

Majanga hayo ya majini pia yanatokana na serikali ya nchi hiyo iliyopo mji mkuu wa Kinshasa kushindwa kusimamia vizuri utekelezwaji wa sheria kutikana na maeneo mengi yenye mito na... \n\nNipe kichwa kizuri cha makala hapo juu.
Watu 45 wafa maji DRC, mwezi uliopita walifariki 167